Ռուբենիկ ջան. Ստացա քո վերջին նամակը և շտապում եմ հանգստացնել քեզ` հարուցածդ հարցի կապակցությամբ: Ես մի փոքր զարմացած եմ, որ քեզ մոտ նման հարց է ծագել: Երբ դու այստեղ էիր, մենք այդ մասին խոսել ենք և վճռել, որ եթե համալսարանի տնօրինությունը գթասրտություն ցուցաբերի և քեզ թույլ տան հանձնել անցյալ տարվա քննությունները, ապա դու պետք է պատրաստ լինես դրան, մի հետաձգիր քննություններ հանձնելը, որ փոխադրվես հաջորդ կուրս և օր առաջ ոտքի կանգնես: Այդ դեպքում, եթե կուզես շարունակել ուսումդ, և հանգամանքներն ինձ ներեն, ուրեմն կմեկնես արտասահման ու ավելի արդյունավետ և խելացի կերպով կկատարելագործվես երկու-երեք տարիների ընթացքում: Ինչ իմաստ կա նստել այդ խոնավ Պետերբուրգում` ճշմարտություն փնտրելու նպատակով: Ճշմարտությունը, որը դու փնտրում ես, նյութական չէ, որը կարելի լինի բռնել, շոշոփել: Ճշմարտությունն ինքն իրեն կծնվի քո գլխում միայն այն դեպքում, եթե երկար ժամանակ հանգիստ պրպտես, աշխատես, ուսումնասիրես հիմնավորապես այն առարկաները, որոնք դասավանդում են: Եվ չես վազվզի այս ու այն կողմ` դիմելով սրան նրան, և ճշմարտությունից սարքել մի բան, որը չես կարող բռնել ձեռքերով, արդյունքում տարիներ կկորցնես կիսացնոր խելագարի պես: Ուստի, նախ և առաջ անցիր գործի և պատրաստվիր քննության այն առարկաներից, որոնք անհրաժեշտ են հանձնել` երրորդ կուրս փոխադրվելու համար և նրանց տված ծրագրով: Պետերբուրգում գտնվելու քո միակ նպատակը հետևյալն է. դու պետք է ուսումնասիրես համալսարանական ծրագրով դասավանդվող բոլոր առարկաները, որոնցից պետք է քննություն հանձնես, ապա թե ոչ դիպլոմ չես ստանա, իսկ առանց դիպլոմի քո գիտելիքները ոչ մի գրոշ չարժեն, առավել ևս այն ճշմարտությունը, որը դու ցանկանում ես փնտրել ու գտնել: Այս բոլորն, իմ կարծիքով, ոչինչ չարժեն: Գործիդ եղիր, զբաղվիր որոշակի գործով, եղիր ամուր և հաստատ` նպատակներիդ հասնելու համար: Առավել ևս, դու ունես բավական ժամանակ, որպեսզի հանգիստ, հիմնավորապես պատրաստվես քննություններին: Ազատ ժամանակդ կարող ես ուսումնասիրել նշանակալից դասական աշխատությունները: Անհրաժեշտ է միայն, որ գլուխդ չկորցնես, ուշադիր լինես քո գործում, դես ու դեն չընկնես, չցրվես, չշեղվես ճանապարհիցդ: Անիմաստ մի կորցրու ժամանակդ թերթեր կարդալով, ժողովներ այցելելով, դատարկ խոսակցություններով, ընկերների հետևից ընկնելով: Ընկերների խոսքով դես ու դեն ընկնելով` մարդս ո՛չ կզարգանա, ո՛չ գիտելիք ձեռք կբերի, ո՛չ մարդ կդառնա և ո՛չ էլ ամուր ոտքի կկանգնի: Այս բոլորը լավ է, եթե չափ ու սահմանն իմանաս: Նախ և առաջ մարդ պետք է զբաղվի վստահելի, լուրջ գործով, և ուշադրությունն ու մտքերը կենտրոնացնի իր գործի վրա: Քո ամբողջ ժամանակը պետք է լինի կանոնավորված, որ չկորցնես ոչ մի րոպե, աշխատես արդյունավետ, այսպիսով կատարես քո սրբազան պարտքը: Եվ դրանից հետո միայն կարելի է հանգստանալ, հանդիպել ընկերներին, բարեկամներին, զրուցել և ժամանակ անցկացնել, կարդալ թերթեր և ստանալ այլ հաճույքներ: Դրա հետ մեկտեղ քո յուրաքանչյուր քայլ պետք է թելադրված լինի պարտքի զգացումով, պարտքի զգացում քո առջև, ինչպես նաև քո մոտիկների, շրջապատող հասարակության և ընկերների: Այլ կերպ չի կարելի մարդ դառնալ և լինել օգտակար քեզ և հասարակությանը: Կարծում եմ, այսքանը բավական է, որ դու հասկանաս և մտածես մնացածի մասին ու չշեղվես ճանապարհից, չկորցնես քեզ: Այդ ժողովներից` թե՛ հայոց, թե՛ ռուսաց, ինչքան հնարավոր է հեռու մնա, որպեսզի այսօր կամ վաղը քեզ փորձանքի մեջ չքաշեն: Հիշիր, որ քեզ ակնդետ նայում են քո փոքր եղբայրները, և ինչ ճանապարհով որ գնաս, նույնը կանեն նրանք, և դու պատասխան պիտի տաս` ինչպես լավի, այնպես էլ վատի համար: Իզուր payday loans in denver colorado ես ատում Պավել Սեմյոնովիչին, դու չունես պատճառ և իրավունք դրա համար. նա իմ հավատարիմ և սրտակից բարեկամն է, այդ երեխայական և թեթևամիտ վերաբերմունքդ նրա նկատմամբ թող և ջերմ եղիր հետը: Իմ սիրո ողջույնները հաղորդիր առանձնապես Կատերինա Սեմյոնովնային, իրեն և ընտանիքի մյուս անդամներին: Մայրդ լավ տրամադրության մեջ է, աշխատիր չփչացնել: Ես առողջ եմ: Յուսյան լավ է, պարապում է ինչպես գիմնազիայում, այնպես էլ Թուսիկյանցի մոտ: Քույրերս և Դավիթը ողջունում են, եղիր առողջ: